《疲兵篇》
唐代·刘长卿

骄虏乘秋下蓟门，阴山日夕烟尘昏。三军疲马力已尽，

百战残兵功未论。阵云泱漭屯塞北，羽书纷纷来不息。

孤城望处增断肠，折剑看时可沾臆。元戎日夕且歌舞，

不念关山久辛苦。自矜倚剑气凌云，却笑闻笳泪如雨。

万里飘飖空此身，十年征战老胡尘。赤心报国无片赏，

白首还家有几人。朔风萧萧动枯草，旌旗猎猎榆关道。

汉月何曾照客心，胡笳只解催人老。军前仍欲破重围，

闺里犹应愁未归。小妇十年啼夜织，行人九月忆寒衣。

饮马滹河晚更清，行吹羌笛远归营。只恨汉家多苦战，

徒遗金镞满长城。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。